CELEX: 62012CA0271
Language: et
Date: 2013-05-08 00:00:00
Title: Kohtuasi C-271/12: Euroopa Kohtu (teine koda) 8. mai 2013 . aasta otsus (Cour d’appel de Mons’i eelotsusetaotlus — Belgia) — Petroma Transports SA, Martens Energie SA, Martens Immo SA, Martens SA, Fabian Martens, Geoffroy Martens, Thibault Martens versus Belgia riik (Maksustamine — Käibemaks — Kuues direktiiv 77/388/EMÜ — Sisendkäibemaksu mahaarvamise õigus — Maksukohustuslase kohustused — Nõuetele mittevastavate ja ebatäpsete arvete omamine — Kohustuslike andmete märkimata jätmine — Mahaarvamisõiguse andmisest keeldumine — Nende tehingute tegelikkusele vastamise hilisem kontrollimine, mille kohta on esitatud arve — Korrigeeritud arved — Käibemaksu tagasisaamise õigus — Neutraalsuse põhimõte)

3.8.2013   
            
            
               ET
            
            
               Euroopa Liidu Teataja
            
            
               C 225/35
            
         Euroopa Kohtu (teine koda) 8. mai 2013. aasta otsus (Cour d’appel de Mons’i eelotsusetaotlus — Belgia) — Petroma Transports SA, Martens Energie SA, Martens Immo SA, Martens SA, Fabian Martens, Geoffroy Martens, Thibault Martens versus Belgia riik
   (Kohtuasi C-271/12) (1)
   
   (Maksustamine - Käibemaks - Kuues direktiiv 77/388/EMÜ - Sisendkäibemaksu mahaarvamise õigus - Maksukohustuslase kohustused - Nõuetele mittevastavate ja ebatäpsete arvete omamine - Kohustuslike andmete märkimata jätmine - Mahaarvamisõiguse andmisest keeldumine - Nende tehingute tegelikkusele vastamise hilisem kontrollimine, mille kohta on esitatud arve - Korrigeeritud arved - Käibemaksu tagasisaamise õigus - Neutraalsuse põhimõte)
   2013/C 225/60
   Kohtumenetluse keel: prantsuse
   
      Eelotsusetaotluse esitanud kohus
   
   Cour d’appel de Mons
   
      Põhikohtuasja pooled
   
   
      Hagejad: Petroma Transports SA, Martens Energie SA, Martens Immo SA, Martens SA, Fabian Martens, Geoffroy Martens, Thibault Martens
   
      Kostja: Belgia riik
   
      Ese
   
   Eelotsusetaotlus — Cour d’appel de Mons — Belgia — Käibemaksualaste õigusnormide tõlgendamine — Sisendkäibemaksu mahaarvamine — Maksukohustuslase kohustus — Käibemaksu mahaarvamisõiguse saamise sõltumine arvest, millele tuleb märkida teatavad kohustuslikud andmed — Mõiste „olulised andmed” — Mahaarvamisõiguse andmisest keeldumine — Sellise teabe tagantjärele esitamine nagu tõendid sooritatud tehingute tegeliku toimumise, laadi ja hinna kohta — Sellise siseriikliku kohtupraktika kooskõla liidu õigusega, mille kohaselt keeldutakse mahaarvamisõiguse andmisest juhul, kui arvele ei ole märgitud kohustuslikke andmeid — Neutraalsuse põhimõtte tõlgendamine — Arvete ebatäpsuse mõju riigi kohustusele tagastada sissenõutud käibemaks.
   
      Resolutsioon
   
   
               1.
            
            
               Nõukogu 17. mai 1977. aasta kuuenda direktiivi 77/388/EMÜ kumuleeruvate käibemaksudega seotud liikmesriikide õigusaktide ühtlustamise kohta — ühine käibemaksusüsteem: ühtne maksubaas, mida on muudetud nõukogu 14. veebruari 1994. aasta direktiiviga 94/5/EÜ, sätteid tuleb tõlgendada nii, et nendega ei ole vastuolus siseriiklikud õigusnormid nagu põhikohtuasjas, mille kohaselt võib käibemaksu mahaarvamisõiguse andmisest keelduda maksukohustuslastest teenuseosutajatele, kellel on nõuetele mittevastavad arved, isegi kui nende arvete täiendamiseks on esitatud sellist teavet, mille eesmärk on tõendada arvel märgitud tehingute tegelikku toimumist, laadi ja hinda pärast mahaarvamisõiguse andmisest keeldumise otsuse tegemist.
            
         
               2.
            
            
               Neutraalse maksustamise põhimõttega ei ole vastuolus maksuhalduri keeldumine tagastada teenust osutanud äriühingule viimase tasutud käibemaks, isegi kui nende teenuste saajaks olevatele äriühingutele on teenustele lisatud käibemaksu mahaarvamisõiguse kasutamisest keeldutud seetõttu, et teenust osutanud äriühingute väljastatud arvete osas tuvastati puudusi.
            
         
      (1)  ELT C 243, 11.8.2012.